ચીનની જાયન્ટ ઈ-કોમર્સ કંપની અલીબાબાના વડા જેક માએ કહ્યું છે કે અમેરિકા-ચીન ટ્રેડ વોર ‘વિશ્વમાં સૌથી મુર્ખામીભરી બાબત છે'. ચીને તેની વ્યાપાર નીતિની વિદેશોમાં થઈ રહેલી ટીકાના જવાબમાં સોમવારે ઈમ્પોર્ટ-એક્સપો ફેર ખૂલ્લો મૂક્યો હતો, જેમાં જેક માએ આમ કહ્યું હતું. જેક માએ તાજેતરમાં જ અમેરિકામાં લાખો નોકરીઓનું સર્જન કરવાનો દૃઢનિર્ધાર વ્યક્ત કર્યો છે. તેમણે કહ્યું હતું કે ટ્રેડ વોર એ વિશ્વમાં સૌથી મુર્ખામીભરી બાબત છે. ટ્રેડ એટલે કે વ્યાપાર એ શાંતિ સ્થાપવા માટે છે. ટ્રેડ કમ્યૂનિકેટ કરવા માટે છે...કોઈ જ વ્યક્તિ મુક્ત વ્યાપાર(ફ્રી ટ્રેડ)ને અટકાવી ન શકે.